CELEX: E2007G0003
Language: sk
Date: 2007-12-06 00:00:00
Title: Rozhodnutie Stáleho výboru štátov EZVO č. 3/2007/SC zo 6. decembra 2007 o verejnom prístupe k dokumentom EZVO a o zrušení rozhodnutia č. 3/2005/SC Stáleho výboru štátov EZVO

8.5.2008   
            
            
               SK
            
            
               Úradný vestník Európskej únie
            
            
               L 122/33
            
         
      ROZHODNUTIE STÁLEHO VÝBORU ŠTÁTOV EZVO
   č. 3/2007/SC
   zo 6. decembra 2007
   o verejnom prístupe k dokumentom EZVO a o zrušení rozhodnutia č. 3/2005/SC Stáleho výboru štátov EZVO
   STÁLY VÝBOR ŠTÁTOV EZVO,
   so zreteľom na rozhodnutie Stáleho výboru štátov EZVO č. 3/2005/SC zo dňa 9. júna 2005 o verejnom prístupe k dokumentom, ktoré sa týmto zrušuje,
   uznávajúc verejný záujem na otvorenom prístupe k dokumentom v rámci jasne vymedzeného rámca a zohľadňujúc pritom uplatniteľné vnútroštátne zákony,
   so zreteľom na skutočnosť, že pri spracúvaní žiadostí o prístup k informáciám sa musí v najväčšom možnom rozsahu uplatniť zásada otvorenosti,
   ROZHODOL TAKTO:
   Článok 1
   Sekretariát EZVO na svojej internetovej stránke sprístupní verejnosti dokumenty uvedené v prílohe k tomuto rozhodnutiu.
   Článok 2
   1.   Každá osoba môže požiadať o prístup k dokumentom týkajúcim sa EHP (ďalej len „dokumenty“), ktoré vypracoval alebo dostal sekretariát EZVO a ktoré sekretariát EZVO vlastní.
   2.   Prístup k dokumentu sa poskytne, ak sa neuplatňujú obmedzenia uvedené v nasledujúcich článkoch.
   Článok 3
   1.   Prístup k dokumentu sa zamietne, ak by sa jeho zverejnením porušila ochrana:
   
               a)
            
            
               verejného záujmu pokiaľ ide o: verejnú bezpečnosť, obranu a vojenské záležitosti, medzinárodné vzťahy, finančnú, menovú alebo hospodársku politiku štátov EZVO;
            
         
               b)
            
            
               súkromia a bezúhonnosti človeka, najmä v súlade s platnými vnútroštátnymi právnymi predpismi štátov EZVO týkajúcimi sa ochrany osobných údajov.
            
         2.   Prístup k dokumentu sa zamietne, ak by sa jeho zverejnením porušila ochrana:
   
               a)
            
            
               obchodných záujmov fyzických alebo právnických osôb, vrátane duševného vlastníctva;
            
         
               b)
            
            
               súdneho konania a právneho poradenstva;
            
         
               c)
            
            
               účelu inšpekcií, vyšetrovaní a auditov.
            
         3.   Prístup k dokumentu určenému pre vnútornú potrebu a týkajúcemu sa záležitosti, pri ktorej ešte nebolo prijaté rozhodnutie, sa zamietne, ak by sa zverejnením dokumentu narušil proces rozhodovania.
   4.   Prístup k dokumentu obsahujúcemu stanoviská určené pre vnútornú potrebu v rámci rokovaní a predbežných konzultácií sa zamietne aj po prijatí rozhodnutia, ak by sa zverejnením dokumentu narušil proces rozhodovania.
   5.   Ak v prípade dokumentov tretích strán doručených na sekretariát EZVO nie je jasné, či sa majú zverejniť alebo nie, sekretariát EZVO sa poradí s treťou stranou s cieľom posúdiť, či sa môže uplatniť výnimka v odseku 1 alebo 2.
   6.   V prípadoch podľa uvedených odsekov 2 až 4 sa prístup napriek tomu poskytne v plnej miere alebo čiastočne, ak sa štáty EZVO zhodnú, že existuje naliehavý verejný záujem na zverejnení.
   Článok 4
   Každý štát EZVO môže požiadať sekretariát EZVO, aby bez jeho predchádzajúceho súhlasu nezverejňoval dokumenty pochádzajúce z tohto štátu.
   Článok 5
   Ak sa ktorákoľvek z výnimiek vzťahuje iba na niektoré časti požadovaného dokumentu, zostávajúce časti dokumentu sa uvoľnia na zverejnenie.
   Článok 6
   1.   Žiadosti o prístup k dokumentu sa podávajú písomnou formou, vrátane elektronickej formy, v anglickom jazyku a dostatočne upresňujúcim spôsobom, aby sekretariát EZVO mohol určiť, o ktorý dokument ide.
   2.   Ak žiadosť nie je dostatočne presná, sekretariát EZVO požiada žiadateľa o jej upresnenie, a pri tomto upresňovaní mu pomôže napríklad poskytnutím informácií v súlade s článkom 11.
   3.   V prípade žiadosti týkajúcej sa veľmi dlhého dokumentu alebo veľmi veľkého počtu dokumentov sa sekretariát EZVO so žiadateľom neformálne poradí s cieľom nájsť vhodné riešenie.
   Článok 7
   1.   Žiadosť o prístup k dokumentu sa začne vybavovať bez zbytočných prieťahov. Potvrdenie o prijatí sa pošle žiadateľovi.
   2.   Pokiaľ sekretariát EZVO nemá istotu, či by štáty EZVO odmietli prístup k danému dokumentu alebo nie, predloží žiadosť na schválenie štátom EZVO. Štáty EZVO rozhodnú bez zbytočného odkladu.
   3.   Po doručení odpovede štátov EZVO sekretariát EZVO buď informuje žiadateľa o tom, že bol udelený súhlas s prístupom k požadovanému dokumentu a v súlade s článkom 10 poskytne prístup, alebo v písomnej odpovedi uvedie príčiny úplného alebo čiastočného odmietnutia a informuje žiadateľa o jeho práve postúpiť žiadosť Stálemu výboru štátov EZVO.
   4.   Ak sekretariát EZVO nemôže dať žiadateľovi odpoveď do 12 pracovných dní od zaevidovania žiadosti, písomne ho informuje o omeškaní a o tom, kedy môže rozhodnutie očakávať. Žiadateľovi sa poskytne informácia o jeho práve postúpiť žiadosť Stálemu výboru štátov EZVO, ak v primeranom čase nedostane odpoveď.
   5.   V prípade úplného alebo čiastočného odmietnutia môže žiadateľ do 15 pracovných dní od doručenia odpovede sekretariátu EZVO postúpiť žiadosť Stálemu výboru štátov EZVO.
   6.   Ak sa sekretariátu EZVO nepodarí poskytnúť odpoveď v primeranej lehote od zaevidovania žiadosti, má žiadateľ právo postúpiť žiadosť Stálemu výboru štátov EZVO.
   Článok 8
   Žiadosť postúpená Stálemu výboru štátov EZVO sa začne vybavovať bez zbytočných prieťahov. Ak sa prístup úplne alebo čiastočne odmietne, oznámi sa to žiadateľovi v písomnej odpovedi, v ktorej sa uvedú dôvody odmietnutia.
   Článok 9
   Zaradenie príslušného dokumentu (prísne dôverný, dôverný, vyhradený) ho samo osebe nevylučuje z možnosti sprístupnenia verejnosti neskôr.
   Článok 10
   1.   Prístup k dokumentom sa žiadateľovi poskytne buď tak, že si ich preštuduje na mieste alebo dostane ich kópiu, vo vhodných prípadoch vrátane elektronickej kópie. Náklady na výrobu a doručenie kópií sa môžu účtovať žiadateľovi. Tento poplatok nesmie byť vyšší ako skutočné náklady na výrobu a doručenie kópií. Preštudovanie na mieste, kópie s menej ako 20 stranami formátu A4 a, ak to je možné, priamy prístup elektronickou formou sú bezplatné.
   2.   Ak už bol daný dokument zverejnený sekretariátom EZVO a je žiadateľovi ľahko dostupný, môže si sekretariát EZVO splniť povinnosť poskytnúť prístup k dokumentom tak, že žiadateľa informuje o tom, ako môže požadovaný dokument získať.
   Článok 11
   1.   Sekretariát EZVO vedie verejný register dokumentov súvisiacich s Dohodou o EHP, ktoré sú vypracované sekretariátom EZVO. Register je prístupný prostredníctvom jeho internetovej stránky.
   2.   V registri sa každému dokumentu pridelí referenčné číslo, predmet a/alebo krátky opis obsahu a dátum prijatia alebo vypracovania dokumentu a tieto údaje sa zaznamenajú v registri. Odkazy sa robia takým spôsobom, ktorým sa nepoškodzuje ochrana záujmov podľa článku 3.
   3.   Dokumenty zaradené medzi „dôverné“, alebo „prísne dôverné“ nebudú súčasťou verejného registra, pokiaľ s tým štáty EZVO nesúhlasia.
   4.   Okrem toho sa na požiadanie umožní prístup k zoznamu dokumentov súvisiacich s EHP, ktoré sú vypracované alebo prijaté sekretariátom EZVO a sú vo vlastníctve sekretariátu EZVO.
   Článok 12
   Sekretariát EZVO poskytuje občanom informácie o tom, akým spôsobom a kde sa môžu podávať žiadosti o prístup k dokumentom a pomoc v tejto súvislosti.
   Článok 13
   Toto rozhodnutie sa nedotýka žiadnych existujúcich pravidiel v oblasti autorských práv, ktoré môžu obmedzovať právo tretej strany na vyhotovenie alebo použitie zverejnených dokumentov.
   Článok 14
   Rozhodnutie č. 3/2005/SC Stáleho výboru štátov EZVO zo dňa 9. júna 2005 sa týmto zrušuje.
   Článok 15
   Toto rozhodnutie nadobúda účinnosť odo dňa 1. apríla 2008.
   Článok 16
   Toto rozhodnutie sa uverejní v oddiele EHP Úradného vestníka a v dodatku EHP k Úradnému vestníku Európskej únie.
   Článok 17
   Toto rozhodnutie sa preskúma do jedného roka od nadobudnutia účinnosti.
   
      V Bruseli 6. decembra 2007
      
         
            Za Stály výbor
         
         
            predseda
         
         Stefán Haukur JÓHANNESSON
         
         
            generálny tajomník
         
         Kåre BRYN
         
      
   
   
      PRÍLOHA
      Dokumenty EZVO súvisiace s EHP, ktoré sa sprístupnia verejnosti na internete
      Dohoda o EHP a súvisiace dohody EZVO:
      
                  —
               
               
                  originálne znenie Dohody o EHP, dohody o dozore a súde a dohody o Stálom výbore
               
            
                  —
               
               
                  dohoda o rozšírení EHP
               
            
                  —
               
               
                  konsolidované znenie Dohody o EHP
               
            
                  —
               
               
                  konsolidované znenie príloh a protokolov k Dohode o EHP
               
            
                  —
               
               
                  konsolidované znenie dohody o dozore a súde
               
            
                  —
               
               
                  konsolidované znenie dohody o Stálom výbore
               
            Nástroje prijaté inštitúciami:
      
                  —
               
               
                  prijaté rozhodnutia rady EHP
               
            
                  —
               
               
                  prijaté rozhodnutia Spoločného výboru EHP
                  
                              —
                           
                           
                              uznesenia Spoločného parlamentného výboru EHP
                           
                        
                              —
                           
                           
                              uznesenia poradného výboru EHP
                           
                        
                              —
                           
                           
                              stanoviská poradného výboru EZVO
                           
                        
                              —
                           
                           
                              pripomienky EHP, EZVO
                           
                        
            Programy rokovania:
      
                  —
               
               
                  rady EHP
               
            
                  —
               
               
                  Spoločného výboru EHP
               
            
                  —
               
               
                  podvýborov Spoločného výboru EHP (po dohode s Komisiou)
               
            
                  —
               
               
                  Stáleho výboru štátov EZVO
               
            
                  —
               
               
                  podvýborov Stáleho výboru štátov EZVO
               
            
                  —
               
               
                  pracovných skupín Stáleho výboru štátov EZVO
               
            
                  —
               
               
                  parlamentného výboru EZVO
               
            
                  —
               
               
                  Spoločného parlamentného výboru EHP
               
            
                  —
               
               
                  poradného výboru EZVO
               
            
                  —
               
               
                  poradného výboru EHP
               
            Závery:
      
                  —
               
               
                  rady EHP
               
            
                  —
               
               
                  Stáleho výboru štátov EZVO
               
            
                  —
               
               
                  podvýborov Stáleho výboru štátov EZVO
               
            
                  —
               
               
                  Spoločného výboru EHP (po dohode s Komisiou)
               
            
                  —
               
               
                  spoločného podvýboru (po dohode s Komisiou)
               
            Správy:
      
                  —
               
               
                  parlamentného výboru EZVO
               
            
                  —
               
               
                  Spoločného parlamentného výboru EHP
               
            
                  —
               
               
                  poradného výboru EZVO
               
            
                  —
               
               
                  poradného výboru EHP
               
            Informačné dokumenty:
      
                  —
               
               
                  výročná správa Spoločného výboru EHP
               
            
                  —
               
               
                  pracovný program predsedníctva EZVO
               
            
                  —
               
               
                  štatistiky týkajúce sa EHP, ktoré zostavil Štatistický úrad EZVO
               
            
                  —
               
               
                  zoznam prijatých rozhodnutí Spoločného výboru EHP
               
            
                  —
               
               
                  zoznam očakávaných oznámení podľa článku 103
               
            
                  —
               
               
                  zoznam rozhodnutí Spoločného výboru EHP s ústavnými požiadavkami
               
            
                  —
               
               
                  zoznam celexových čísel
               
            
                  —
               
               
                  zoznam návrhov právnych predpisov ES, ktoré Spoločenstvo označilo za významné pre EHP
               
            
                  —
               
               
                  zoznam prijatého acquis ES, ktoré Spoločenstvo označilo za významné pre EHP a acquis ES, ktoré už označili za významné pre EHP experti EHP EZVO zo všetkých členských štátov EHP EZVO
               
            
                  —
               
               
                  tabuľky podvýborov Spoločného výboru EHP
               
            
                  —
               
               
                  tlačové správy
               
            
                  —
               
               
                  základné informácie o EZVO
               
            Finančný mechanizmus EHP:
      
                  —
               
               
                  pravidlá a postupy pre finančný mechanizmus EHP
               
            
                  —
               
               
                  usmernenia pre finančný mechanizmus EHP
               
            
                  —
               
               
                  memorandá o porozumení pre finančný mechanizmus EHP
               
            Nórsky finančný mechanizmus:
      
                  —
               
               
                  pravidlá a postupy pre nórsky finančný mechanizmus
               
            
                  —
               
               
                  usmernenia pre nórsky finančný mechanizmus
               
            
                  —
               
               
                  memorandá o porozumení pre nórsky finančný mechanizmus